ג'ון האם

ג'ונתן "ג'ון" דניאל האם (באנגלית: Jonathan "Jon" Daniel Hamm; נולד ב-10 במרץ 1971) הוא שחקן קולנוע וטלוויזיה אמריקאי, זוכה פרס אמי ושני פרסי גלובוס הזהב בשל גילום דמותו של דון דרייפר בסדרה "מד מן" של רשת AMC. האם צבר 16 מועמדויות סך הכל לפרס אמי, הן על משחק והן על הפקה; ושבע מועמדויות לפרס גלובוס הזהב.

שנותיו הראשונות
האם נולד בסנט לואיס שבמיזורי לדבורה, מזכירה, ולדניאל, מנהל חברת הובלות. כשהגיע לגיל שנתיים הוריו התגרשו והוא התגורר עם אימו. בגיל 10 אבחנו אצל אימו סרטן והוא עבר להתגורר עם אביו. כשהגיע לגיל 20 אביו חלה ונפטר.

תפקידו הראשון היה בגיל 16 במחזמר "Godspell". לאחר שסיים תיכון בשנת 1989 החל ללמוד באוניברסיטת טקסס באוסטין אך בעקבות מות אביו ותקרית באוניברסיטה פרש בשנתו השנייה, וחזר למיזורי והחל ללמוד באוניברסיטת מיזורי. במהלך לימודיו הוא ענה למודעה שחיפשה שחקנים למחזמר "חלום ליל קיץ" ולוהק למחזה. לאחר סיום לימודיו בשנת 1993 עם תואר ראשון באנגלית חזר האם ללמד כיתות ח' משחק כהוקרה על תמיכת בית הספר במשך שנותיו הקשות.

קריירת משחק
תחילת הקריירה
האם הכיר את השחקן פול ראד במשך שנים ונסע לראותו בשנת 1992. לאחר מכן עבר ללוס אנג'לס בשנת 1995 עם רכב ותקציב של 150 דולר. הוא שכר דירה עם 4 שותפים ובמקביל לגישתו לאודישנים החל לעבוד כמלצר. האם לא מצא עבודה אף על פי שקיבל המלצות מהסוכנות של "William Morris". בשנת 1998 הסוכנות הפסיקה לייצג אותו. האם המשיך לעבוד כמלצר ועסק תקופה קצרה כמעצב תפאורה לסרטי פורנוגרפיה.

בשנת 2000 הופיע בסדרה "Providence" של רשת NBC, האם היה אמור להופיע פרק אחד אך הרשת אהבה אותו והוא הופיע במשך 19 פרקים. לאחר מכן הופיע בסרט "ספייס קאובויס". בשנת 2001 הופיעה בסרט הקולנוע "לנשק את ג'סיקה שטיין". בשנת 2002 השתתף בסרט "חיילים היינו". בשנים 2002–2004 שיחק את תפקידו של מפקח נייט באסו בסדרה "השלוחה". בחודשים שלאחר מכן קיבל האם תפקידים בסדרות "What About Brian", "מספ7ים", "התוכנית של שרה סילברמן". האם שיחק גם ב-"CSI: מיאמי" וב"קרובות".

הפריצה הגדולה
בשנת 2007 קיבל האם את תפקידו הגדול בתור הפרוטגוניסט של הסדרה של רשת AMC, "מד מן", בדמותו של מנהל בחברת פרסום בשנות השישים. הסדרה עלתה לאוויר ב-19 ביולי 2007 עם 1.4 מיליון צופים לפרק הראשון. הסדרה החלה לתפוס תאוצה ועיתונים כמו "USA Today" ו"הבוסטון גלוב" כתבו ביקורות מחמיאות על האם. בשנת 2008 החלה עונתה השנייה של הסדרה והאם קיבל את פרס גלובוס הזהב על תפקיד שחקן הדרמה הטוב ביותר. לאחר מכן היה האם מועמד לפרסים שונים בהם פרס אמי.

בשנת 2008 שיחק האם בסרט "כשהעולם עמד מלכת". הסרט קיבל ביקורות גרועות אך גרף רווח של 230 מיליון דולר בקופות. ב-25 באוקטובר 2008 הנחה האם פרק בתוכנית "סאטרדיי נייט לייב". בשנת 2009 החלה עונתה השלישית של "מד מן" ובמקביל הופיע האם בסדרה "רוק 30" בתפקיד אורח עליו קיבל פרס אמי. באותה שנה שיחק האם את תפקידו הראשי הראשון בסרט מותחן בשם "Stolen" ואף דיבב דמות בסרט "שרק לנצח". בשנת 2010 השתתף האם בסרט "The Town".

בשנת 2011 שיחק בסרט הפנטזיה "סאקר פאנץ" בבימויו של זאק סניידר, ולצד ונסה הדג'נס ואמילי בראונינג, במקביל למשחקו בעונה הרביעית של "מד מן". האם אף השתתף בתפקיד קטן בסדרת האנימציה "משפחת סימפסון".

עובד ב-2011 שיחק בקומדיה המצליחה "מסיבת רווקות" בתפקיד טד, בן זוגה הנצלני של ליליאן (קריסטן ויג).

בשנת 2011 בין העונות הרביעית והחמישית של מד מן, השתתף בסרט אותו ביימה בת זוגו ג'ניפר וסטפלדט "חברים עם ילדים".

בשנת 2013 שיחק במיני-סדרת המתח "מראה שחורה" בספיישל חג המולד. בשנת 2014 התארח למספר פרקים בסדרה הקומית "טיפול אונליין" ברשת שואוטיים בכיכובה של ליסה קודרו.

בשנת 2015 החל לגלם את הכומר ריצ'רד גארי ויין בסדרת הטלוויזיה הקומית "קימי שמידט הבלתי שבירה" שנוצרה על ידי טינה פיי ומשודרת בנטפליקס למשך 3 עונות.

בשנת 2016 שיחק בתפקיד ראשי בקומדיה "השכנים של ג'ונס" לצד גל גדות, זאק גאליפנאקיס ואיילה פישר.

בשנת 2017 שיחק בסרט הפשע המוזיקלי "בייבי דרייבר" בבימויו של אדגר רייט.

בשנת 2018 שיחק בסרט הקומדיה "תופסת" בו גילם את בוב קלהאן, איש עסקים מצליח אשר משחק עם חבריו תופסת במשך 30 שנה, המשחק נערך בחודש מאי בלבד ומתחדש בכל שנה.

בשנת 2022 שיחק בעונתה השלישית של הסדרה "תוכנית הבוקר".

בשנת 2023 שיחק בעונתה החמישית של הסדרה "פארגו". על תפקידו בעונה זוכה קיבל מועמדות לפרס גלובוס הזהב לשחקן הטוב ביותר במיני-סדרה או בסרט טלוויזיה.

בשנת 2024 החל לשחק בסדרת הדרמה "Landman" של פרמאונט+ בתור מונטי מילר.

באפריל 2025 ערוץ הסטרימינג MGM+ הזמין את הסדרה האנתולוגית American Hostage, בכיכובו של האם, המבוססת על עונת הבכורה של פודקאסט עלילתי באותו השם, כאשר האם יגלם שוב את דמותו של פרד הקמן, אותה דיבב בפודקאסט. האם גם ישמש כמפיק בפועל.

בשנת 2026 צפוי לדבב בסרט "קופצים בראש".

 אקטיביזם 
באוקטובר 2023, האם, יחד עם שחקנים, קומיקאים ומנהלי בידור מהוליווד חתמו על מכתב פתוח לנשיא ביידן. הם קראו לשחרור בני ערובה המוחזקים על ידי ארגון הטרור חמאס. הקמפיין שהושק לצד המכתב נקרא . המכתב מדגיש את הרצון לחופש הן לישראלים והן לפלסטינים לחיות בשלום ומגנה את האלימות של חמאס.

חייו האישיים
שמאל|ממוזער|200px|האם ובת-זוגו לשעבר ג'ניפר
משנת 1997 היה האם במערכת יחסים עם השחקנית ג'ניפר וסטפלדט. לשניים יש בתים בלוס אנג'לס ובניו יורק. השניים הופיעו יחד בקמפיין לחברת ההלבשה גאפ. באפריל 2009 השיקו האם ווסטפילד את חברת ההפקה שלהם, "Points West Pictures", האם הופיע בשני סרטים בביומיה של וסטפילד: לנשק את ג'סיקה שטיין ו"חברים עם ילדים". הם נפרדו בשנת 2015.

האם הפך לסמל מין ודורג על ידי האתר Salon.com כאחד הגברים הסקסיים שחיים בשנת 2007. על ידי מגזין "פיפל" דורג כאחד הגברים הסקסיים בשנת 2008. בספטמבר 2010 דורג כ'גבר בינלאומי' על ידי מגזין "GQ". בשנת 2008 דירג אותו המגזין "Entertainment Weekly" כאחד מאנשי הבידור של השנה. אתר האינטרנט BuddyTV דירג אותו במקום ה-25 ברשימת הגברים הסקסיים בטלוויזיה לשנת 2008. שנה לאחר מכן עלה בדירוג למקום השמיני. בשנת 2010 דורג במקום השביעי ושנה לאחר מכן לא נכנס לרשימה.

אף על פי שתפקידו בתור דון דרייפר דורש ממנו לעשן, לא עישן האם מאז גיל 24. בסדרה הוא מעשן סיגריות ללא ניקוטין.

בפברואר 2023, האם התארס לשחקנית אנה אוסצ'ולה, הצעירה ממנו ב-17 שנה, אותה הכיר על הסט של מד מן, לאחר שיצאו יחד שנתיים. ביוני 2023 הזוג התחתן.

 אישומים פליליים 
בשנת 2015, חשף המגזין "Star" כי האם לקח חלק בתקרית אלימה בזמן שהיה סטודנט באוניברסיטת טקסס באוסטין כלפי סטודנט אחר בשנת 1990. האם, שהיה חבר באחוות הסטודנטים "סיגמא נו", השתתף בטקס חניכה בו הוא ומספר חברים נוספים ערכו מבחן כניסה לסטודנט בשם מארק אלן סנדרס (Mark Allen Sanders), בו סנדרס נדרש לשנן מספר כינויים שקשורים לחברי האחווה. משנכשל סנדרס במשימה, האם בתגובה "איבד את עשתונותיו" והחל להכות אותו נמרצות ולהתעלל בו פיזית. על פי עדותו של סנדרס, "הוא (האם) נסוג לאחור והכה אותי עם יד שמאל, והוא הכה אותי ממש מעל לכליה הימנית שלי, אני מתכוון ממש מעליה." בנוסף, טען כי האם העלה את מכנסיו באש, דחף את פניו לאדמה והכה אותו עם משוט.

בעקבות התקרית, סנדרס נזקק לטיפול רפואי ונאלץ לפרוש מהלימודים, כאשר האם ועוד ארבעה חברים מהאחווה נעצרו והואשמו בגרימת התעללות. האם נשלח לתקופת מבחן, ולאחר מכן עזב באותו הסמסטר את האוניברסיטה וחזר למדינת הולדתו מיזורי, שם המשיך את לימודיו באוניברסיטת מיזורי. כמו כן האחווה סיגמא נו פורקה ונסגרה לצמיתות באוניברסיטה. בשנת 2008, טען האם בראיון למגזין "W" כי עזב את לימודיו באוניברסיטת טקסס בעקבות מות אביו, אך בעקבות חשיפת הפרשה, טענו מבקריו של האם כי מות אביו היה חלק קטן מהסיבה האמיתית לעזיבתו. עם זאת, גם לאחר גילויה, האם ונציגיו מעולם לא הגיבו לפרשה והתעלמו מפניות התקשורת לקבלת תגובתו בנושא.

בנוסף, במאי 2015 סיים האם תוכנית גמילה מאלכוהוליזם שהשתתף בה באותה השנה.

פילמוגרפיה
סרטים
שנהסרטתפקידהערות2000ספייס קאובויסטייס צעיר2001לנשק את ג'סיקה שטייןצ'ארלס2002חיילים היינוקפטן מאט דילון2006Ira & Abbyרוני2007עשרת הדיברותכריס2008כשהעולם עמד מלכתד"ר מייקל גראנייר2009סינגל מןהאנק אקרלידיבוב2010גנובטום אדקינס האבשרק לנצחברוגןדיבובצוות לענייןהסוכן קול לינץ'גנב עירוניאדם פרולייללה (אנ')ג'ייק ארליך (אנ')2011סאקר פאנץ'רולרמסיבת רווקותטד2012חברים עם ילדיםבןגם מפיק2013כנס העתידניםדילן טרולינרדיבוב2014יד בשווי מיליון דולרג'יי. בי. ברנסטיין 2015המיניוניםהרב קטלנוביץ'דיבוב2016פשוט נהדרת: הסרטעצמוהשכנים של ג'ונסטים ג'ונס2017מרג'ורי פרייםוולטר פרייםגם מפיק בפועלבייבי דרייברבאדיAardvarkקרייג נורמן2018נוסטלגיהוויל בליםהמגשרמייסון סקילסתופסתבוב קלהאןזמנים קשוחים באל רויאל (אנ')לאראמי סימון הופמן2019הדו"חדניס מקדאנהלוסי בשמייםמארק גודוויןבין שני שרכים: הסרטעצמוריצ'רד ג'וולטום שואו2020The Jesus Rollsפול דומיניקסיפור אהבהאדם קלי2021מהלך מתוכנןהבלש ג'ו פיני2022אהבה בשחקים: מאווריקסגן אדמירל ציקלוןחשוד ושמו פלטש (אנ')אירווי "פלטצ" פלטשרגם מפיק2023Corner Officeאורסוןמי הרג את מגי מור?ג'ורדן סנדרס2024ילדות רעות: המחזמרהמאמן קאררובוטריקים: ההתחלהסנטינל פרייםדיבובהקרב על הפופ-טארטפרסומאי2026Gail Daughtry and the Celebrity Sex Passעצמוקופצים בראשג'רידיבובTBAOff Season

טלוויזיה
 שנה סדרה  תפקיד  הערות1996The Big Dateמתמודדשעשועון הכרויות1997אלי מקבילבחור מהמם בברפרק: "Compromising Positions"2000 The Hughleys באז  פרק: "Lies My Valentine Told Me" The Trouble with Normal ג'קסון פרק: "Pilot"2000–2001 פרובידנס ברט רידלי 18 פרקים 2001  Early Bird Special השוטר האדמוני  פרק: "Pilot"2002 בנות גילמור פייטון סנדרס  פרק: "Eight O'Clock at the Oasis" 2002–2004 The Division נייט באסו תפקיד ראשי (עונות 2–4); 66 פרקים 2005 CSI: מיאמי ד"ר ברנט קסלר 2 פרקים פוינט פלזנט ד"ר ג'ורג' פוסטר  2 פרקיםמכושפות ג'ק ברודי  פרק: "Ordinary Witches"2006 מספ7ים  ריצ'רד קלאסט  פרק: "Hardball" קרובות  דני פרק: "Related"2006–2007 היחידה וילסון ג'יימס 5 פרקים מה עובר על בריאן ריצ'רד פוביס6 פרקים 2007 התוכנית של שרה סילברמן (אנ') טכנאי כבלים פרק: "Muffin' Man" 2007–2015 מד מן דון דרייפר תפקיד ראשי (7 עונות); 92 פרקים 2009–2010, 2012 רוק 30  ד"ר דרו בירד / אבנר 7 פרקים2010משפחת סימפסוןחוקר FBIדיבוב; פרק: "Donnie Fatso"2010, 2012קונאןדון דרייפר2 פרקים2010–2016בית חולים לילדיםד"ר דריק צ'ילדרנס / ארתור6 פרקים2011רובוט צ'יקןדמויות שונותדיבוב; 2 פרקיםסאטרדיי נייט לייבאייספרק: "Ed Helms/Paul Simon"2012The Increasingly Poor Decisions of Todd Margaretבתפקיד עצמו4 פרקיםComedy Bang! Bang!בתפקיד עצמופרק: "Jon Hamm Wears A Light Blue Shirt & Silver Watch"מרתה מדברתהאם ג'ונסוןדיבוב; פרק: "Cora! Cora! Cora!/Cora Encore!"Metalocalypseסולטן ג'מאווהדיבוב; פרק: "Writersklok"אבא אמריקאיבתפקיד עצמודיבוב; פרק: "Can I Be Frank (With You)"איש משפחהבתפקיד עצמודיבוב; פרק: "Ratings Guy"2012–2013 יומני הרופא הצעיר ד"ר ולדימיר בומגארד הבוגר  תפקיד ראשי (2 עונות); 8 פרקים
גם מפיק בפועלThe Greatest Event in Television Historyריק סימון2 פרקים2013ההמבורגרים של בובO.Tדיבוב; פרק: "O.T.: The Outside Toilet"ארצ'רקפטן מרפידיבוב; 2 פרקיםמחק היסטוריהוויל האניסרט טלוויזיה של HBO2014טיפול אונלייןג'ב מאסטרס2 פרקיםמראה שחורהמר מתיופרק: "White Christmas"2014–2015מחלקת גנים ונוףאד2 פרקים2015–2020קימי שמידט הבלתי שבירהריצ'רד ויין14 פרקים2015שבעה ימים בגיהנוםהמספרסרט טלוויזיה של HBOקיץ אמריקני חם ורטוב: היום הראשון במחנה (אנ')פאלקון4 פרקיםToast of Londonבתפקיד עצמופרק: "Hamm on Toast"2016וונדר מציל את העולםלורד הייטרדיבוב; פרק: "The Cartoon"אנג'י טרייבקהמק'ורמיקפרק: "Fleas Don't Kill Me"האיש האחרון בעולםדארלפרק: "General Breast Theme with Cobras"2017בובספוג מכנסמרובעדון גרופרדיבוב; פרק: "Goodbye, Krabby Patty?"טור דה פארםהמספרסרט טלוויזיה של HBOפה גדולסקאלופסדיבוב; פרק: "I Survived Jessi's Bat Mitzvah"2018לגיוןהמספר7 פרקיםבאריעצמופרק: "Chapter Four: Commit ... to YOU"I Love You, America with Sarah Silvermanאברהם לינקולןפרק: "Hall of Presidents"הגרינים בעיר הגדולהלואיסדיבוב; פרק: "Big Deal"2019בשורות טובותגבריאל5 פרקים2020משטרה רפואיתד"ר דריק צ'ילדרנספרק: "Mature Group Action"סרט ביתי: הנסיכה הקסומהווסטליפרק: "Battle of the Wits"שרה קופר: הכל בסדרסטיב ווינדלספיישל של נטפליקס2020–2021תרגיעעצמו2 פרקיםBless the Hartsראש העיר וובדיבוב; 6 פרקים2021בלתי מנוצחסטיבדיבוב; 2 פרקיםמודוקטוני סטארק / איירון מןדיבוב; 4 פרקים2023–2024פארגורויתפקיד ראשי (עונה 5); 10 פרקים
 מועמד פרס גלובוס הזהב לשחקן הטוב ביותר במיני-סדרה או בסרט טלוויזיה (2024)
 מועמד פרס אמי לבידור בפריים טיים לשחקן ראשי במיני סדרה או בסרט טלוויזיה (אנ') (2024)
 מועמד פרס גילדת שחקני המסך לשחקן הטוב ביותר במיני-סדרה או בסרט טלוויזיה (אנ') (2024)
 מועמד פרס סאטורן לשחקן הטוב ביותר בסדרת טלוויזיה (2025)2023–2025תוכנית הבוקרפול מרקס13 פרקים
 מועמד פרס אמי לבידור בפריים טיים לשחקן משנה בסדרת דרמה (אנ') (2024)2024Dungeon Mastersויליאם דירפודקאסט; 7 פרקים2024–2025לנדמן (אנ')מונטי מילרתפקיד ראשי; 10 פרקיםGrimsburgמרווין פלאטדיבוב; 19 פרקים2025החברים והשכנים שלךאנדרו קופרתפקיד ראשי; 10 פרקיםAmerican Hostageפרד הקמן

קישורים חיצוניים









 הערות שוליים 

קטגוריה:שחקני קולנוע וטלוויזיה אמריקאים
קטגוריה:זוכי אמי בפריים טיים: שחקן ראשי בדרמה
קטגוריה:זוכי פרס גלובוס הזהב: טלוויזיה: שחקן ראשי בדרמה
קטגוריה:בוגרי אוניברסיטת מיזורי
קטגוריה:אמריקאים שנולדו ב-1971